महेंद्रसिंग धोनी आणि विराट कोहली

एखाद्या स्पर्धेत सलग तेरा वर्षं खेळणं हे अनेकदृष्ट्या अनोखं आहे. आयपीएल दरवर्षी एप्रिल-मे महिन्यात होतं. दरवर्षी साधारण दीड महिना ही स्पर्धा चालते. 

आयपीएलआधी आणि आयपीएलनंतर आंतरराष्ट्रीय कॅलेंडर अतिव्यग्र स्वरुपाचं असतं. आयपीएल खेळायचं आहे म्हणून आधी आंतरराष्ट्रीय क्रिकेटमधून कोणाला सूट मिळत नाही. 

सलग तेरा हंगाम खेळण्यासाठी खेळात प्रचंड सातत्य हवं. खेळाडू अतिशय फिट हवा. खेळाडूचं नशीबही हवं कारण निव्वळ चांगला असून भागत नाही, संघमालकांनी त्याच्या गुणकौशल्यांवर विश्वास ठेऊन त्याला संघात सहभागी करून घ्यायला हवं. 

तर आयपीएलचे 13 च्या 13 हंगाम खेळणारे खेळाडू किती आहेत असं विचारलं तर? कठीण रेकॉर्ड वाटतोय ना कारण एक तपाहून अधिक काळ खेळाडू खेळत राहू शकतो का? तो दुखापतग्रस्त होऊ शकतो. त्याला संघांनी लिलावात विकतच घेतला नाही असंही होऊ शकतं. 

आयपीएलचा सगळा प्रवास केलेले खेळाडू किती असू शकतात यासाठी आम्ही आकडेवारी, स्कोअरकार्ड यांचा अभ्यास केला. त्यातून एक गंमतीशीर तथ्य समोर आलं आहे. आयपीएलचा हा तेरावा हंगाम आहे आणि सगळे हंगाम खेळणारे खेळाडू आहेत-13! कोण कोण ... आणखी 4000 वर्णांसाठी लेख सुरू ठेवा:
आहेत या दुर्मीळ यादीत ते जाणून घेऊया. या यादीतलं स्थान थोडक्यात हुकलेले खेळाडू कोण आहेत तेही पाहूया. 

महेंद्रसिंग धोनी

महेंद्रसिंग धोनी

टीम इंडियाचा कॅप्टन कूल कर्णधार महेंद्रसिंग धोनी मूळचा झारखंडचा. परंतु आयपीएल सुरू झाल्यापासून धोनी चेन्नईकरांचा झाला आहे. ते त्याला प्रेमाने थाला म्हणतात. 

आयपीएल स्पर्धेत सातत्याने जिंकणाऱ्या चेन्नई सुपर किंग्सची धुरा धोनीच्या हातात आहे. धोनीच्या नेतृत्वात चेन्नईने तीन जेतेपदं जिंकली आहेत. चेन्नई संघावर बंदीची कारवाई झालेली असताना धोनी पुणे संघासाठी खेळला. 

टीम इंडियाचं कर्णधारपद आणि फिनिशरचं काम चोख बजावणाऱ्या धोनीने सलग 13 वर्षं आयपीएलमध्ये चेन्नईच्या संघालाही सक्षमतेने हाताळलं आहे.

चेन्नई संघातील अनेक युवा खेळाडूंच्या जडणघडणीत धोनीचा वाटा आहे. स्पर्धेतल्या सार्वकालीन संस्मरणीय मॅचेसमध्ये धोनीच्या खेळी नोंदल्या गेल्या आहेत. चेन्नईकरांनी धोनीला दिलेलं प्रेम अद्भुत आणि अचंबित करणारं आहे.  

विराट कोहली 

विराट कोहली

2008 मध्ये तरुण तडफदार विराट कोहलीच्या नेतृत्वामध्येच भारताने U19 वर्ल्डकप जिंकला होता. तेव्हाच्या आयपीएलच्या धोरणानुसार प्रत्येक संघाला दोन U19 खेळाडू निवडण्याची मुभा देण्यात आली होती.

दिल्लीकर असल्याने दिल्ली डेअरडेव्हिल्स संघ विराटची निवड करेल अशी शक्यता होती. प्रत्यक्षात दिल्लीने विराटच्या ऐवजी फास्ट बॉलर प्रदीप संगवानची निवड केली. 

रॉयल चॅलेंजर्स बेंगळुरूने कोहलीला आपल्या ताफ्यात समाविष्ट केलं. पोरगेल्या विराटचा जगातला अव्वल बॅट्समन तसंच नवोदित खेळाडू ते टीम इंडियाचा कर्णधार अशी गगनभरारी विराटने घेतली.

विराट सगळे हंगाम बेंगळुरूसाठीच खेळला आहे. हा एक विक्रम आहे. आयपीएल स्पर्धेत सर्वाधिक रन्स त्याच्या नावावर आहेत. 

आयपीएलच्या एका हंगामात चार शतकं झळकावण्याचा मान त्याच्या नावावर आहे. स्पर्धेतली सर्वाधिक रन्सची भागीदारी विराट-एबी डीव्हिलियर्स यांच्या नावावर आहे. 

आयपीएलच्या एका हंगामात सर्वाधिक रन्स (973 रन्स) करण्याचा पराक्रमही कोहलीच्याच नावावर आहे. दरवर्षी या स्पर्धेत कोहली धावांच्या राशी ओततो पण एक खंत आहे- ते म्हणजे सगळे हंगाम खेळूनही कोहलीच्या संघाला एकदाही जेतेपदावर नाव कोरता आलेलं नाही.   

रोहित शर्मा 

रोहित शर्मा

आयपीएल स्पर्धेतला जेतेपदांच्या बाबतीत सगळ्यांत यशस्वी कर्णधार ही बिरुदावली रोहितने कष्टाने कमावली आहे. रोहितच्या नेतृत्वामध्ये...